ประกาศแนวปฏิบัติที่ นป. 3/2563เรื่อง แนวทางปฏิบัติในการดํารงสภาพคล่องของกองทุนรวม ที่เน้นลงทุนในตราสารหนี้ \_\_\_\_\_\_\_\_\_\_\_\_\_\_\_\_\_\_ ตามที่ประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 และที่แก้ไขเพิ่มเติม ("ประกาศ ที่ ทน. 87/2558") กําหนดหลักเกณฑ์เกี่ยวกับการลงทุนของกองทุนรวมต้องไม่มีผลกระทบต่อสภาพคล่องโดยรวมในการรับซื้อคืนหน่วยลงทุน นั้น เพื่อประโยชน์ในการปฏิบัติตามข้อกําหนดข้างต้นของบริษัทจัดการกองทุนรวม สํานักงานโดยอาศัยอํานาจตามข้อ 4 ข้อ 9(2) และข้อ 13 แห่งประกาศ ที่ ทน. 87/2558 จึงกําหนดแนวทางปฏิบัติสําหรับบริษัทจัดการกองทุนรวมในการดํารงสภาพคล่องของกองทุนรวมที่เน้นลงทุนในตราสารหนี้ให้เพียงพอในสถานการณ์ต่าง ๆ และมีความสอดคล้องกับนโยบายการรับซื้อและชําระค่าขายคืนหน่วยลงทุน ไว้ดังต่อไปนี้ข้อ ๑ ในประกาศและภาคผนวกแนบท้ายประกาศฉบับนี้ "กองทุนรวมที่เน้นลงทุนในตราสารหนี้" หมายความว่า กองทุนรวมเพื่อผู้ลงทุนทั่วไปและกองทุนรวมเพื่อผู้ลงทุนที่มิใช่รายย่อย ประเภทกองทุนรวมตลาดเงิน กองทุนรวมตราสารหนี้ และกองทุนรวมผสมที่มีนโยบายเน้นลงทุนในตราสารหนี้ "กองทุนรวมเพื่อการออม" หมายความว่า กองทุนรวมที่มีวัตถุประสงค์ในการส่งเสริมการออมระยะยาวของผู้ลงทุนซึ่งจัดตั้งขึ้นตามมติคณะรัฐมนตรีเมื่อวันที่ 3 ธันวาคม พ.ศ. 2562 เพื่อประโยชน์ตามความในวรรคหนึ่ง "กองทุนรวมเพื่อผู้ลงทุนทั่วไป" และ "กองทุนรวมเพื่อผู้ลงทุนที่มิใช่รายย่อย" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศ ที่ ทน. 87/2558 คําว่า "กองทุนรวมตลาดเงิน" "กองทุนรวมตราสารหนี้" และ "กองทุนรวมผสม" หมายความว่า กองทุนรวมที่มีนโยบายการลงทุนในลักษณะของกองทุนรวมตลาดเงิน กองทุนรวมตราสารหนี้ และกองทุนรวมผสม ตามประกาศ ที่ ทน. 87/2558ข้อ ๒ เพื่อประโยชน์ในการปฏิบัติตามหลักเกณฑ์ที่กําหนดในประกาศนี้ ให้ใช้บทนิยามตามภาคผนวกแนบท้ายประกาศนี้ และคําศัพท์ตามภาคผนวกของประกาศ ที่ ทน. 87/2558 ประกอบการพิจารณาการปฏิบัติตามหลักเกณฑ์ดังกล่าวด้วยข้อ ๓ ประกาศนี้ให้ใช้สําหรับกองทุนรวมที่เน้นลงทุนในตราสารหนี้ แต่ไม่รวมถึงกองทุนรวมประเภทดังต่อไปนี้ (1) กองทุนรวมเพื่อการเลี้ยงชีพ (2) กองทุนรวมเพื่อผู้ลงทุนที่เป็นกองทุนสํารองเลี้ยงชีพ (3) กองทุนรวมเพื่อการออม ทั้งนี้ ไม่รวมถึงกองทุนรวมที่มีการแบ่งชนิดของหน่วยลงทุนตามกรณีสิทธิประโยชน์ทางภาษีเพื่อส่งเสริมการออมระยะยาวของผู้ลงทุนตามมติคณะรัฐมนตรีเมื่อวันที่ 3 ธันวาคม พ.ศ. 2562 (4) กองทุนรวมที่กําหนดระยะเวลาการรับซื้อคืนหน่วยลงทุนไว้แน่นอนเป็นการล่วงหน้า (auto redemption) (5) กองทุนรวมที่กําหนดระยะเวลาเปิดรับซื้อคืนหน่วยลงทุนเกินกว่า 14 วันข้อ ๔ บริษัทจัดการกองทุนรวมควรดําเนินการให้กองทุนรวมที่เน้นลงทุนในตราสารหนี้ดํารงสินทรัพย์สภาพคล่องให้เพียงพอและสอดคล้องกับนโยบายการรับซื้อและชําระค่าขายคืนหน่วยลงทุน รวมถึงดําเนินการเพื่อให้กองทุนรวมดังกล่าวสามารถกลับมาดํารงสภาพคล่องได้ตามอัตราส่วนขั้นต่ํา ที่ควรดํารง ทั้งนี้ ตามแนวทางปฏิบัติในภาคผนวกที่แนบท้ายประกาศแนวปฏิบัตินี้ข้อ ๕ ในกรณีที่บริษัทจัดการกองทุนรวมปฏิบัติตามแนวทางปฏิบัตินี้จนครบถ้วน สํานักงานจะพิจารณาว่าบริษัทจัดการกองทุนรวมได้ปฏิบัติตามประกาศ ที่ ทน. 87/2558 ในส่วนที่เกี่ยวกับการลงทุนของกองทุนรวมต้องไม่มีผลกระทบต่อสภาพคล่องโดยรวมในการรับซื้อคืนหน่วยลงทุนแล้ว ทั้งนี้ หากบริษัทจัดการกองทุนรวมดําเนินการต่างจากแนวทางปฏิบัตินี้ บริษัทจัดการกองทุนรวมมีภาระที่จะต้องพิสูจน์ให้เห็นได้ว่าการดําเนินการนั้นยังคงอยู่ภายใต้หลักการและข้อกําหนดของประกาศ ที่ ทน. 87/2558 ในส่วนที่เกี่ยวกับการลงทุนของกองทุนรวมต้องไม่มีผลกระทบต่อสภาพคล่องโดยรวมในการรับซื้อคืนหน่วยลงทุนข้อ ๖ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 5 สิงหาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์